Mai 2025

COMUNICAT DE PRESĂ

Bursa locurilor de muncă

Agenţia Judeţeană pentru Ocuparea Forţei de Muncă Sibiu organizează **vineri, 23 mai 2025, „Bursa Locurilor de Muncă”** în Sibiu (la Cercul Militar, Bulevardul Victoriei nr.5) şi Mediaş (la sediul agenţiei, Aleea Comandor Dimitrie Moraru, nr.3), începând cu ora **9.**

Agenţii economici care vor participa la „Bursa locurilor de muncă” vor avea prilejul să-şi recruteze personalul direct, fără intermediari, în funcţie de cerinţele concrete ale locului de muncă pe care îl oferă.

Participarea, atât a reprezentanţilor agenţilor economici cât şi a persoanelor în căutarea unui loc de muncă, este **gratuită.**

În cadrul acţiunilor întreprinse de AJOFM Sibiu în vederea identificării locurilor de muncă vacante au fost trimise invitaţii unui număr de 205 de agenţi economici din judeţ. Până la această dată un număr de 7 angajatori au confirmat participarea la bursă, (4 la Sibiu şi 3 la Mediaş) punând la dispoziţie 121 locuri de muncă vacante (83 de posturi la Sibiu şi 38 la Mediaş). Cele mai multe locuri de muncă şi anume 108 posturi (75 la Sibiu, 33 la Mediaş) sunt pentru persoanele fără studii sau cu o pregătire medie: montator subansamble, lăcătuș mecanic, operator mașini unelte semiautomate și automate, sudor, stivuitorist, tehnician electromecanic, șlefuitor metale, vopsitor industrial, tehnician calitate, specialist achiziții, șofer şi altele, oferta fiind completată de 13 locuri de muncă pentru persoanele cu studii superioare (8 la Sibiu, 5 la Mediaş): inginer proiectant, agent vanzari, manager comercial, economist, manager proiect, etc.

Datele sunt preliminare, urmând ca până la data desfăşurării bursei numărul agenţilor economici participanţi şi al locurilor de muncă să crească. În acest sens, angajatorii care doresc să participe la bursă pot să contacteze Agenţia Judeţeană pentru Ocuparea Forţei de Muncă Sibiu, str. Morilor nr. 51 A, tel. 0269- 210882 sau Agenţia Locala pentru Ocuparea Forţei de Muncă Mediaş, Aleea Comandor Dimitrie Moraru, nr.3, tel. 0269 - 843731.

Agenţia Judeţeană pentru Ocuparea Forţei de Muncă Sibiu